als_Latn dik_Latn sag_Latn
Dy ditë para ditës së zgjedhjeve, në Shkodër janë shpërndarë pako ushqimesh për të blerë vota. Policia e Shkodrës ka njoftuar se kanë qenë rreth 70 pako që janë shpërndarë nga kryetari lokal i Partisë Social Demokrate në Shkodër, parti për të cilën kandidon Tom Doshi.
Policia njofton se “Pakot po shpërndaheshin nga kryetari lokal i subjektit politik, shtetasi P.Rr. 49 vjeç, banues në Shkodër dhe shtetasi S.Gj., 29 vjeç, lindur në Tropojë dhe banues në Shkodër”.
Ata kanë deklaruar se ushqimet po jepeshin për festën e Bajramit, por fakti që po shpërndaheshin në zyrën elektorale të Tom Doshit, ka bërë që policia t’i procedojë shtetasit për veprën penale “Korrupsion aktiv në zgjedhje”/Tiranapost.al
als_Latn als_Latn als_Latn